title: 2011/658/: Rozhodnutie Európskeho parlamentu a Rady z  27. septembra 2011 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/000 TA 2011 – technická pomoc na podnet Komisie)

text:
               7.10.2011

               SK

               Úradný vestník Európskej únie

               L 263/15

         ROZHODNUTIE EURÓPSKEHO PARLAMENTU A RADY
   z 27. septembra 2011
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/000 TA 2011 – technická pomoc na podnet Komisie)
   (2011/658/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 8 ods. 2,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri opätovnom začleňovaní do trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009 s cieľom zahrnúť podporu pre pracovníkov prepustených v priamom dôsledku globálnej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (4)

               V nariadení (ES) č. 1927/2006 sa stanovuje, že 0,35 % ročnej maximálnej sumy sa môže každoročne poskytnúť na technickú pomoc na podnet Komisie. Komisia preto navrhuje uvoľniť prostriedky vo výške 610 000 EUR.

               (5)

               Európsky fond na prispôsobenie sa globalizácií by sa mal preto mobilizovať s cieľom poskytnúť technickú pomoc na podnet Komisie,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2011 sa mobilizuje Európsky fond na prispôsobenie sa globalizácii s cieľom poskytnúť sumu 610 000 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 27. septembra 2011

            Za Európsky parlament

            predseda

         J. BUZEK

            Za Radu

            predseda

         M. DOWGIELEWICZ

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: Rozhodnutie Rady z 18. februára 2003 o uzatvorení Dohody vo forme výmeny listov medzi Spojeným kráľovstvom Veľkej Británie a Severného Írska v mene ostrova Man a Európskym spoločenstvom, ktorou sa na ostrov Man rozširuje právna ochrana databáz stanovená v kapitole III smernice 96/9/ES

text:
Dôležité právne oznámenie

|

32003D0239

Úradný vestník L 089 , 05/04/2003 S. 0011 - 0015

		Rozhodnutie Radyz 18. februára 2003o uzatvorení Dohody vo forme výmeny listov medzi Spojeným kráľovstvom Veľkej Británie a Severného Írska v mene ostrova Man a Európskym spoločenstvom, ktorou sa na ostrov Man rozširuje právna ochrana databáz stanovená v kapitole III smernice 96/9/ES(2003/239/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Európskeho parlamentu a Rady 96/9/ES z 11. marca 1996 o právnej ochrane databáz [1], a najmä na jej článok 11 ods. 3,so zreteľom na návrh Komisie [2],keďže:(1) Právo stanovené v článku 7 smernice 96/9/ES sa uplatňuje na databázy, ktorých tvorcovia alebo držitelia práv spĺňajú podmienky na ochranu podľa článku 11 ods. 1 a 2 danej smernice.(2) Právne predpisy Ostrova Man o ochrane databáz sú v súlade s ustanoveniami smernice 96/9/ES a poskytujú rovnakú ochranu ako je ochrana stanovená v jej kapitole III. Ostrov Man zamýšľa rozšíriť uplatňovanie týchto právnych predpisov na štátnych príslušníkov členských štátov Európskej únie, fyzické osoby, ktoré majú obvyklé bydlisko na území členského štátu, a spoločnosti alebo firmy vytvorené v súlade s právom jedného z členských štátov, ktoré majú sídlo, ústrednú správu alebo hlavné miesto podnikania v rámci členského štátu.(3) Právne predpisy Ostrova Man preto spĺňajú podmienky na rozšírenie ochrany stanovenej v kapitole III smernice 96/9/ES. Obdobie každej ochrany takto rozšírenej by však nemalo presiahnuť obdobie stanovené v článku 10 smernice 96/9/ES.(4) Dohoda vo forme výmeny listov, ktorou sa na Ostrov Man rozširuje ochrana stanovená v kapitole III smernice 96/9/ES, by sa mala podľa toho schváliť,ROZHODLA TAKTO:Článok 1Dohoda vo forme výmeny listov medzi Spojeným kráľovstvom Veľkej Británie a Severného Írska v mene Ostrova Man a Európskym spoločenstvom, ktorou sa na Ostrov Man rozširuje právna ochrana databáz stanovená v kapitole III smernice 96/9/ES sa týmto schvaľuje v mene spoločenstva.Text dohody vo forme výmeny listov je stanovený v prílohe.Článok 2Predseda Rady sa týmto oprávňuje určiť osobu splnomocnenú na podpísanie listu Spojenému kráľovstvu Veľkej Británie a Severného Írska s cieľom vyjadriť súhlas spoločenstva byť zaviazaným.V Bruseli 18. februára 2003Za RadupredsedaN. Christodoulakis[1] Ú. v. ES L 77, 27.3.1996, s. 20.[2] Ú. v. ES C 331 E, 31.12.2002, s. 313.--------------------------------------------------


title: Rozhodnutie Komisie z 19. augusta 2013 , ktorým sa uznáva NEPCon, Dánsko za monitorovaciu organizáciu podľa nariadenia Európskeho parlamentu a Rady (EÚ) č. 995/2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva

text:
               8.4.2014

               SK

               Úradný vestník Európskej únie

               C 103/7

         ROZHODNUTIE KOMISIE
   z 19. augusta 2013,
   ktorým sa uznáva NEPCon, Dánsko za monitorovaciu organizáciu podľa nariadenia Európskeho parlamentu a Rady (EÚ) č. 995/2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva
   (2014/C 103/05)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie (EÚ) č. 995/2010 z 20. októbra 2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva (1), a najmä na jeho článok 8 ods. 3,
   keďže:

               (1)

               Dňa 22. marca 2012 prijala Európska komisia žiadosť o uznanie od spoločnosti NEPCon, Dánsko, v ktorej sa uvádza, že má v úmysle pôsobiť ako monitorovacia organizácia vo všetkých členských štátoch okrem Talianska.

               (2)

               Európska komisia potvrdila dňa 22. marca 2012 prijatie žiadosti.

               (3)

               V súlade s článkom 2 ods. 5 delegovaného nariadenia Komisie (EÚ) č. 363/2012 z 23. februára 2012 o procedurálnych pravidlách uznávania a zrušenia uznania monitorovacích organizácií podľa nariadenia Európskeho parlamentu a Rady (EÚ) č. 995/2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva (2) zaslala Európska komisia dňa 31. októbra 2012 žiadosť na konzultáciu príslušným členským štátom. V rámci jednomesačnej zákonnej lehoty jej boli doručené pripomienky zo strany Nemecka, Francúzska, Švédska a Holandska.

               (4)

               V súlade s článkom 3 delegovaného nariadenia (EÚ) č. 363/2012 bol žiadateľ e-mailom z 28. januára 2013 vyzvaný, aby predložil doplňujúce informácie.

               (5)

               Žiadateľ poskytol požadované doplňujúce informácie a predložil zrevidovanú žiadosť 7. februára 2013.

               (6)

               V Bruseli sa 14. marca 2013 konalo zasadnutie riadiacej skupiny Európskej komisie zriadenej s cieľom posúdiť žiadosti týkajúce sa monitorovacích organizácií, kde žiadateľ osobne predložil svoju žiadosť.

               (7)

               V súlade s článkom 3 delegovaného nariadenia (EÚ) č. 363/2012 bol žiadateľ e-mailom z 26. marca 2013 vyzvaný, aby predložil doplňujúce informácie a vysvetlenia.

               (8)

               Žiadateľ poskytol požadované informácie a vysvetlenia 29. apríla 2013 a náležite svoju žiadosť upravil.

               (9)

               Na základe dokumentov predložených žiadateľom dospela 20. júna 2013 riadiaca skupina k záveru, že žiadosť spĺňa požiadavky stanovené v článku 8 ods. 2 nariadenia (EÚ) č. 995/2010 a Komisia môže žiadateľa uznať za monitorovaciu organizáciu.

               (10)

               Európska komisia na základe všetkých predložených dokumentov posudzovala, či žiadateľ spĺňa požiadavky stanovené v článku 8 ods. 2 nariadenia (EÚ) č. 995/2010 a domnieva sa, že spoločnosť NEPCon, Dánsko, Guldsmedgade 34, 1, 8000 Århus C, spĺňa požiadavky článku 8 ods. 2 nariadenia (EÚ) č. 995/2010,

         ROZHODLA TAKTO:
   Článok 1
   NEPCon, Dánsko, Guldsmedgade 34, 1, 8000 Århus C sa uznáva za monitorovaciu organizáciu v súlade s článkom 8 ods. 3 nariadenia (EÚ) č. 995/2010.
   Článok 2
   Generálny riaditeľ Generálneho riaditeľstva pre životné prostredie má za úlohu zabezpečiť, aby sa žiadateľovi a príslušným orgánom vo všetkých členských štátoch oznámilo toto rozhodnutie a aby bolo bezodkladne uverejnené na webovej stránke Komisie.

      V Bruseli 19. augusta 2013

            Za Komisiu

         Janez POTOČNIK

            člen Komisie

      (1)  Ú. v. EÚ L 295, 12.11.2010, s. 23.

      (2)  Ú. v. EÚ L 115, 27.4.2012, s. 12.


title: Rozhodnutie Komisie z 22. októbra 2014 , ktorým sa vymenúva člen Európskej poradnej skupiny spotrebiteľov pre Belgicko a náhradník Európskej poradnej skupiny spotrebiteľov pre Spojené kráľovstvo

text:
               28.10.2014

               SK

               Úradný vestník Európskej únie

               C 381/4

         ROZHODNUTIE KOMISIE
   z 22. októbra 2014,
   ktorým sa vymenúva člen Európskej poradnej skupiny spotrebiteľov pre Belgicko a náhradník Európskej poradnej skupiny spotrebiteľov pre Spojené kráľovstvo
   2014/C 381/05
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Komisie 2009/705/ES zo 14. septembra 2009, ktorým sa zriaďuje Európska poradná skupina spotrebiteľov (1), a najmä na jeho články 4 a 5,
   keďže:

               (1)

               Rozhodnutím Komisie z 18. júla 2013 boli vymenovaní členovia a náhradníci na trojročné obdobie.

               (2)

               Členovia a náhradníci sa v prípade potreby nahrádzajú na dobu zostávajúcu do uplynutia trojročného obdobia v súlade s postupom stanoveným v článku 4. Bez ohľadu na článok 4 ods. 2, ak sa má nahradiť len jeden člen alebo jeden náhradník zastupujúci vnútroštátne spotrebiteľské organizácie, vnútroštátne subjekty alebo orgány navrhnú dvoch nových kandidátov, z ktorých Komisia vymenuje jedného v súlade s článkom 4 ods. 3.

               (3)

               Je potrebné vymenovať jedného riadneho člena zastupujúceho spotrebiteľské organizácie z Belgicka a náhradníka zastupujúceho spotrebiteľské organizácie zo Spojeného kráľovstva na zvyšok trojročného funkčného obdobia, a to na základe návrhov, ktoré predložili vnútroštátne orgány Belgicka a Spojeného kráľovstva,

         ROZHODLA TAKTO:
   Jediný článok
   Za člena alebo náhradníka Európskej poradnej skupiny spotrebiteľov na zvyšok funkčného obdobia jej súčasných členov a náhradníkov sa vymenúvajú tieto osoby:

               člen Európskej poradnej skupiny spotrebiteľov pre Belgicko

               náhradník Európskej poradnej skupiny spotrebiteľov pre Spojené kráľovstvo

               Joost VANDENBROUCKE

               Aodhan O’DONNELL

      V Bruseli 22. októbra 2014

            Za Komisiu

            v mene predsedu

         Paola TESTORI COGGI

            generálna riaditeľka pre zdravie a spotrebiteľov

      (1)  Ú. v. EÚ L 244, 16.9.2009, s. 21.


12.6.2008        SK                                  Úradný vestník Európskej únie                                                C 146 E/85

                                                                                Utorok 19. júna 2007

            P6_TA(2007)0258

            Žiadosť o ochranu imunity a výsad Maria Borghezia

            Rozhodnutie Európskeho parlamentu z 19. júna 2007 o žiadosti o ochranu imunity a výsad Maria
                                           Borghezia (2006/2304(IMM))

            Európsky parlament,

            — so zreteľom na žiadosť, ktorú 8. novembra 2006 podal Mario Borghezio o ochranu svojej imunity
              v rámci trestného konania prebiehajúceho pred talianskym súdom, a ktorá bola oznámená na plenárnej
              schôdzi 16. novembra 2006,

            — po vypočutí Maria Borghezia v súlade s článkom 7 ods. 3 rokovacieho poriadku,

            — so zreteľom na článok 9 Protokolu o výsadách a imunitách Európskych spoločenstiev z 8. apríla 1965,
              ako aj na článok 6 ods. 2 Aktu o všeobecných a priamych voľbách poslancov Európskeho parlamentu
              z 20. septembra 1976,

            — so zreteľom na rozsudky Súdneho dvora Európskych spoločenstiev z 12. mája 1964 a 10. júla 1986 (1),

            — so zreteľom na článok 6 ods. 3 a článok 7 rokovacieho poriadku,

            — so zreteľom na správu Výboru pre právne veci (A6-0233/2007),

            1.    ochraňuje imunitu a výsady Maria Borghezia;

            2.  poveruje svojho predsedu, aby toto rozhodnutie a správu gestorského výboru ihneď postúpil prísluš-
            ným orgánom Talianskej republiky.

            (1) Vec 101/63, Wagner/Fohrmann a Krier, Zb. 1964, s. 383, a vec 149/85, Wybot/Faure a iní, Zb. 1986, s. 2391.

            P6_TA(2007)0259

            Definovanie, popis, prezentácia a označovanie liehovín ***I

            Legislatívne uznesenie Európskeho parlamentu z 19. júna 2007 o návrhu nariadenia Európskeho
            parlamentu a Rady o definovaní, popise, prezentácii a označovaní liehovín (KOM(2005)0125 —
                                          C6-0440/2005 — 2005/0028(COD))

            (Spolurozhodovací postup: prvé čítanie)

            Európsky parlament,

            — so zreteľom na návrh Komisie pre Európsky parlament a Radu (KOM(2005)0125) (1),

            — so zreteľom na článok 251 ods. 2 a článok 95 Zmluvy o ES, v súlade s ktorými Komisia predložila
              návrh Európskemu parlamentu (C6-0440/2005),

            — so zreteľom na stanovisko Výboru pre právne veci k navrhovanému právnemu základu,

            (1) Zatiaľ neuverejnené v úradnom vestníku.


title: Rozhodnutie Rady zo 16. marca 2016, ktorým sa prijíma pozícia Rady k návrhu opravného rozpočtu Európskej únie č. 1 na rozpočtový rok 2016

text:
               19.3.2016

               SK

               Úradný vestník Európskej únie

               C 105/6

         ROZHODNUTIE RADY
   zo 16. marca 2016,
   ktorým sa prijíma pozícia Rady k návrhu opravného rozpočtu Európskej únie č. 1 na rozpočtový rok 2016
   (2016/C 105/04)
   RADA EURÓPSKEJ ÚNIE
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

               (1)

               Rozpočet Únie na rozpočtový rok 2016 sa s konečnou platnosťou prijal 25. novembra 2015 (2).

               (2)

               Komisia 10. marca 2016 predložila návrh obsahujúci návrh opravného rozpočtu č. 1 k všeobecnému rozpočtu na rozpočtový rok 2016.

               (3)

               Vzhľadom na skutočnosť, že návrh opravného rozpočtu č. 1 k všeobecnému rozpočtu na rok 2016 sa musí prijať bezodkladne, aby bolo možné pokryť okamžité a naliehavé potreby financovania vyplývajúce z masívneho prílevu utečencov a migrantov do Únie, je oprávnené skrátiť v súlade s článkom 3 ods. 3 rokovacieho poriadku Rady osemtýždňovú lehotu na informovanie národných parlamentov stanovenú v článku 4 protokolu č. 1 o úlohe národných parlamentov v Európskej únii.

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 1 na rozpočtový rok 2016 bola prijatá 16. marca 2016.
   Úplné znenie je k dispozícii na nahliadnutie alebo stiahnutie na internetovom sídle Rady: http://www.consilium.europa.eu/.

      V Bruseli 16. marca 2016

            Za Radu

            predseda

         A.G. KOENDERS

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 48, 24.2.2016, s. 1.


title: 2006/914/ES: Rozhodnutie Rady z  13. novembra 2006 o uzavretí Dohody medzi Európskym spoločenstvom a Nórskym kráľovstvom o úprave výšky finančného príspevku Nórska stanoveného v Dohode medzi Európskym spoločenstvom a Nórskym kráľovstvom o účasti Nórska na práci Európskeho monitorovacieho centra pre drogy a drogovú závislosť (EMCDDZ)

text:
               12.12.2006

               SK

               Úradný vestník Európskej únie

               L 349/47

         ROZHODNUTIE RADY
   z 13. novembra 2006
   o uzavretí Dohody medzi Európskym spoločenstvom a Nórskym kráľovstvom o úprave výšky finančného príspevku Nórska stanoveného v Dohode medzi Európskym spoločenstvom a Nórskym kráľovstvom o účasti Nórska na práci Európskeho monitorovacieho centra pre drogy a drogovú závislosť (EMCDDZ)
   (2006/914/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 152 v spojení s prvou vetou prvého pododseku jej článku 300 ods. 2 a s prvým pododsekom jej článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Nariadenie Rady (EHS) č. 302/93 z 8. februára 1993 o vytvorení Európskeho strediska pre monitorovanie drog a drogovej závislosti (2) vo svojom článku 13 ustanovuje, že na činnosti strediska sa môžu zúčastniť aj krajiny, ktoré nie sú členmi Spoločenstva, ak majú so Spoločenstvom a členskými štátmi spoločné záujmy, pokiaľ ide o ciele a prácu strediska.

               (2)

               Dohoda medzi Európskym spoločenstvom a Nórskym kráľovstvom o účasti Nórska na práci Európskeho monitorovacieho centra pre drogy a drogovú závislosť (3) bola podpísaná 19. októbra 2000 a nadobudla platnosť 1. januára 2001. V článku 5 uvedenej dohody sa stanovuje finančný príspevok Nórska na činnosť Európskeho monitorovacieho centra pre drogy a drogovú závislosť (EMCDDZ).

               (3)

               Nórsko požiadalo o úpravu svojho finančného príspevku na činnosť EMCDDZ vzhľadom na rozšírenie Európskej únie.

               (4)

               Komisia v mene Spoločenstva dojednala Dohodu s Nórskom o úprave výšky finančného príspevku Nórska stanoveného v Dohode medzi Európskym spoločenstvom a Nórskym kráľovstvom o účasti Nórska na práci Európskeho monitorovacieho centra pre drogy a drogovú závislosť.

               (5)

               Táto dohoda, ktorá bola parafovaná 11. novembra 2005, by sa mala schváliť,

         ROZHODLA TAKTO:
   Článok 1
   Dohoda medzi Európskym spoločenstvom a Nórskym kráľovstvom o úprave výšky finančného príspevku Nórska stanoveného v Dohode medzi Európskym spoločenstvom a Nórskym kráľovstvom o účasti Nórska na práci Európskeho monitorovacieho centra pre drogy a drogovú závislosť (EMCDDZ) sa týmto schvaľuje v mene Spoločenstva.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Spoločenstvo.
   Článok 3
   Týmto sa predseda Rady poveruje určiť osobu(-y) splnomocnenú(-é) odovzdať diplomatickú nótu v zmysle článku 3 dohody.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 13. novembra 2006

            Za Radu

            predseda

         E. TUOMIOJA

      (1)  Stanovisko z 24. októbra 2006 (zatiaľ neuverejnené v úradnom vestníku).

      (2)  Ú. v. ES L 36, 12.2.1993, s. 1. Nariadenie naposledy zmenené a doplnené nariadením (ES) č. 1651/2003 (Ú. v. EÚ L 245, 29.9.2003, s. 30).

      (3)  Ú. v. ES L 257, 11.10.2000, s. 24.
    ---documentbreak---

               12.12.2006

               SK

               Úradný vestník Európskej únie

               L 349/49

         DOHODA
   medzi Európskym spoločenstvom a Nórskym kráľovstvom o úprave výšky finančného príspevku Nórska stanoveného v Dohode medzi Európskym spoločenstvom a Nórskym kráľovstvom o účasti Nórska na práci Európskeho monitorovacieho centra pre drogy a drogovú závislosť (EMCDDZ)
   EURÓPSKE SPOLOČENSTVO (ďalej len „Spoločenstvo“)
   na jednej strane
   A NÓRSKE KRÁĽOVSTVO (ďalej len „Nórsko“)
   na strane druhej,
   ODVOLÁVAJÚC SA na Dohodu medzi Európskym spoločenstvom a Nórskym kráľovstvom o účasti Nórska na práci Európskeho monitorovacieho centra pre drogy a drogovú závislosť (EMCDDZ), ktorá bola podpísaná 19. októbra 2000 a nadobudla platnosť 1. januára 2001, a najmä na jej článok 5, v ktorom sa ustanovuje finančný príspevok Nórska na činnosť EMCDDZ,
   BERÚC DO ÚVAHY, že Nórsko požiadalo o úpravu svojho finančného príspevku na činnosť EMCDDZ vzhľadom na rozšírenie Európskej únie,
   SA ROZHODLI UZAVRIEŤ TÚTO DOHODU:
   Článok 1
   Článok 5 Dohody medzi Európskym spoločenstvom a Nórskym kráľovstvom o účasti Nórska na práci EMCDDZ sa nahrádza takto:

      „Článok 5
      Nórsko finančne prispieva na činnosti centra v súlade s ustanoveniami uvedenými v prílohe k tejto dohode, ktorá tvorí jej neoddeliteľnú časť.“

   Článok 2
   Príloha k tejto dohode sa stáva prílohou k Dohode medzi Európskym spoločenstvom a Nórskym kráľovstvom o účasti Nórska na práci EMCDDZ.
   Vzorec pre výpočet stanovený v prílohe sa používa na výpočet finančného príspevku Nórska do rozpočtu EMCDDZ od začiatku roka, v ktorom táto dohoda nadobudla platnosť.
   Článok 3
   Táto dohoda nadobúda platnosť prvým dňom druhého mesiaca nasledujúceho po dni prijatia neskoršej diplomatickej nóty, ktorou sa potvrdzuje, že boli splnené právne podmienky príslušnej zmluvnej strany týkajúce sa nadobudnutia platnosti tejto dohody.
   PRÍLOHA
   Finančný príspevok Nórska

               1.

               S cieľom zohľadniť budúce rozširovanie Európskej únie a v snahe zamedziť ďalším úpravám sa ustanoví tento vzorec pre výpočet príspevku Nórska:
               Výška podpory Spoločenstva bez finančných prostriedkov siete Reitox/(počet členských štátov Európskej únie + 1) – 10 %.

               2.

               Finančný príspevok Nórska nesmie byť nižší ako 271 000 EUR (údaje z roku 2004) bez ohľadu na počet členských štátov Únie. Táto čiastka zodpovedá nákladom na rozšírenie na krajinu podľa odhadu EMCDDZ z roku 2001. Jej výška sa bude každoročne technicky upravovať na základe cenového vývoja a hrubého národného dôchodku (HND) v Európskej únii.


title: 2005/30/ES, Euratom: Rohodnutie Rady z 24. septembra 2004, ktorým sa vymenúva jeden britský člen Hospodárskeho a sociálneho výboru

text:
               20.1.2005

               SK

               Úradný vestník Európskej únie

               L 16/56

         ROHODNUTIE RADY
   z 24. septembra 2004,
   ktorým sa vymenúva jeden britský člen Hospodárskeho a sociálneho výboru
   (2005/30/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, najmä na jej článok 167,
   so zreteľom na rozhodnutie Rady 2002/758/ES, Euratom zo 17. septembra 2002, ktorým sa menujú členovia Hospodárskeho a sociálneho výboru na obdobie od 21. septembra 2002 do 20. septembra 2006 (1),

         so zreteľom na kandidatúru predloženú britskou vládou,
   po získaní stanoviska Komisie Európskej únie,
   ROZHODLA TAKTO:
   Jediný článok
   Peter COLDRICK je vymenovaný za člena Hospodárskeho a sociálneho výboru ako náhrada za Davida FEICKERTA na zvyšný čas jeho funkčného obdobia, ktoré trvá do 20. septembra 2006.

      V Bruseli 24. septembra 2004

            z Radu

            predseda

         L. J. BRINKHORST

      (1)  Ú. v. ES L 253, 21.9.2002, s. 9.


title: 2012/353/EÚ: Rozhodnutie Rady z  22. júna 2012 o podpise Dohody medzi Európskou úniou a Moldavskou republikou, ktorou sa mení a dopĺňa Dohoda medzi Európskym spoločenstvom a Moldavskou republikou o uľahčení udeľovania víz, v mene Európskej únie

text:
               4.7.2012

               SK

               Úradný vestník Európskej únie

               L 174/4

         ROZHODNUTIE RADY
   z 22. júna 2012
   o podpise Dohody medzi Európskou úniou a Moldavskou republikou, ktorou sa mení a dopĺňa Dohoda medzi Európskym spoločenstvom a Moldavskou republikou o uľahčení udeľovania víz, v mene Európskej únie
   (2012/353/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Dohoda medzi Európskym spoločenstvom a Moldavskou republikou o uľahčení udeľovania víz (1) nadobudla platnosť 1. januára 2008.

               (2)

               Rada 11. apríla 2011 poverila Komisiu, aby otvorila rokovania s Moldavskou republikou o zmenách a doplneniach k Dohode medzi Európskym spoločenstvom a Moldavskou republikou o uľahčení udeľovania víz. Rokovania boli úspešne ukončené parafovaním Dohody medzi Európskou úniou a Moldavskou republikou, ktorou sa mení a dopĺňa Dohoda medzi Európskym spoločenstvom a Moldavskou republikou o uľahčení udeľovania víz (ďalej len „dohoda“) 22. marca 2012.

               (3)

               Dohoda by sa mala podpísať s výhradou jej uzavretia.

               (4)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (2); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (5)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (3), Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (6)

               V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Moldavskou republikou, ktorou sa mení a dopĺňa Dohoda medzi Európskym spoločenstvom a Moldavskou republikou o uľahčení udeľovania víz s výhradou uzavretia uvedenej dohody (4).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 22. júna 2012

            Za Radu

            predsedníčka

         M. VESTAGER

      (1)  Ú. v. EÚ L 334, 19.12.2007, s. 169.

      (2)  Ú. v. ES L 131, 1.6.2000, s. 43.

      (3)  Ú. v. ES L 64, 7.3.2002, s. 20.

      (4)  Text dohody sa uverejní spolu s rozhodnutím o jeho uzavretí.


title: Rozhodnutie Rady (EÚ) 2016/944 zo 6. júna 2016 o uzatvorení Dohody o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej

text:
               15.6.2016

               SK

               Úradný vestník Európskej únie

               L 157/19

         ROZHODNUTIE RADY (EÚ) 2016/944
   zo 6. júna 2016
   o uzatvorení Dohody o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 172 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               V súlade s rozhodnutím Rady 2006/700/ES (2) bola Dohoda o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej (3) (ďalej len „dohoda“) podpísaná 9. septembra 2006 s výhradou jej uzavretia k neskoršiemu dátumu.

               (2)

               Dohoda má podporiť, uľahčiť a posilniť spoluprácu medzi stranami v civilnej globálnej satelitnej navigácii.

               (3)

               Pokiaľ je výbor vyzvaný, aby prijal akty s právnym účinkom alebo rozhodnutia, ktoré pozastavujú vykonávanie dohody, pozíciu Únie v rámci výboru zriadeného v súlade s článkom 14 dohody (ďalej len „výbor“) prijíma Rada na návrh Komisie.

               (4)

               Pokiaľ ide o záležitosti, ktoré nemajú právne účinky, ktorými sa má zaoberať výbor, Komisia by mala koordinovať pozíciu Únie s členskými štátmi.

               (5)

               Dohoda by sa mala schváliť v mene Európskej únie,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje Dohoda o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej (4).
   Článok 2
   Predseda Rady určí osobu splnomocnenú zaslať v mene Európskej únie oznámenie stanovené v článku 18 ods. 1 dohody s cieľom vyjadriť súhlas Európskej únie s tým, že bude dohodou (5) viazaná, a uverejní toto oznámenie:

      „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od tohto dátumu vykonáva všetky práva a preberá všetky záväzky Európskeho spoločenstva. Odkazy na „Európske spoločenstvo“ v znení dohody sa preto považujú za odkazy na „Európsku úniu“.“.

   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 6. júna 2016

            Za Radu

            predseda

         H.G.J. KAMP

      (1)  Súhlas udelený10. mája 2016 (zatiaľ neuverejnený v úradnom vestníku).

      (2)  Rozhodnutie Rady 2006/700/ES z 1. septembra 2006 o spolupráci na civilnom globálnom satelitnom navigačnom systéme (GNSS) medzí Európskym spoločenstvom a jeho členskými štátmi na jednej strane a Kórejskou republikou na strane druhej, v mene Spoločenstva (Ú. v. EÚ L 288, 19.10.2006, s. 30).

      (3)  Dohoda o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej (Ú. v. EÚ L 288, 19.10.2006, s. 31).

      (4)  Text bol uverejnený v Ú. v. EÚ L 288, 19.10.2006, s. 31 spolu s rozhodnutím o podpise.

      (5)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: 2005/952/ES: Rozhodnutie Rady z  20. decembra 2005 , ktorým sa mení a dopĺňa rozhodnutie 2001/264/ES prijímajúce bezpečnostné nariadenia Rady

text:
               29.12.2005

               SK

               Úradný vestník Európskej únie

               L 346/18

      ROZHODNUTIE RADY

   z 20. decembra 2005,
   ktorým sa mení a dopĺňa rozhodnutie 2001/264/ES prijímajúce bezpečnostné nariadenia Rady
   (2005/952/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 207 ods. 3,
   so zreteľom na rozhodnutie Rady 2004/338/ES, Euratom z 22. marca 2004, ktorým sa schvaľuje rokovací poriadok Rady (1), a najmä na jeho článok 24,
   keďže:

               (1)

               Článok 2 ods. 1 rozhodnutia 2001/264/ES (2) uvádza, že generálny tajomník/vysoký splnomocnenec má prijať vhodné opatrenia na zaistenie toho, že pri zaobchádzaní s utajovanými skutočnosťami EÚ sa budú v rámci generálneho sekretariátu Rady (GSR) rešpektovať bezpečnostné nariadenia Rady aj okrem iných externými zmluvnými dodávateľmi GSR.

               (2).

               Článok 2 ods. 2 rozhodnutia 2001/264/ES uvádza, že členské štáty majú prijať v súlade so svojimi vnútroštátnymi pravidlami vhodné opatrenia na zabezpečenie toho, že pri zaobchádzaní s utajovanými skutočnosťami EÚ v rámci svojich orgánov a priestorov budú, okrem iných, aj externí zmluvní dodávatelia členských štátov dodržiavať bezpečnostné nariadenia Rady.

               (3)

               Rozhodnutie 2001/264/ES v súčasnosti neupravuje, ako by sa mali uplatňovať jeho základné zásady a minimálne normy v prípade, že GSR zmluvne zverí externým subjektom úlohy zahŕňajúce, predpokladajúce a/alebo obsahujúce utajované skutočnosti EÚ.

               (4)

               V tomto ohľade je preto potrebné vložiť do rozhodnutia 2001/264/ES osobitné spoločné minimálne normy.

               (5)

               Členské štáty by taktiež mali v súlade s vnútroštátnymi právnymi predpismi dosiahnuť súlad s týmito spoločnými minimálnymi normami s ohľadom na opatrenia, ktoré sa majú prijať v prípade, že zmluvne zveria úlohy zahŕňajúce, predpokladajúce a/alebo obsahujúce utajované skutočnosti EÚ externým subjektom uvedeným v článku 2 ods. 2 rozhodnutia 2001/264/ES.

               (6)

               Tieto spoločné minimálne normy by sa mali uplatňovať bez toho, aby boli dotknuté príslušné akty, najmä smernica 2004/18/ES (3), nariadenie (ES, Euratom) č. 1605/2002 (4) a jeho vykonávacie predpisy a Dohoda WTO o vládnom obstarávaní (GPA),

         ROZHODLA TAKTO:
   Článok 1
   V časti I bode 8 prílohy k rozhodnutiu 2001/264/ES sa dopĺňa táto veta:

      „Takéto minimálne normy takisto zahŕňajú minimálne normy, ktoré sa majú uplatniť v prípade, že GSR zmluvne zverí úlohy zahŕňajúce, predpokladajúce a/alebo obsahujúce utajované skutočnosti EÚ priemyselným alebo iným subjektom: tieto spoločné minimálne normy sú uvedené v oddiele XIII časti II.“

   Článok 2
   Text uvedený v prílohe k tomuto rozhodnutiu sa dopĺňa ako oddiel XIII časti II prílohy k rozhodnutiu 2001/264/ES.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 20. decembra 2005

            Za Radu

            predsedníčka

         M. BECKETT

      (1)  Ú. v. EÚ L 106, 15.4.2004, s. 22. Rozhodnutie zmenené a doplnené rozhodnutím 2004/701/ES, Euratom (Ú. v. EÚ L 319, 20.10.2004, s. 15).

      (2)  Ú. v. ES L 101, 11.4.2001, s. 1. Rozhodnutie naposledy zmenené a doplnené rozhodnutím 2005/571/ES (Ú. v. EÚ L 193, 23.7.2005, s. 31).

      (3)  Smernica Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. EÚ L 134, 30.4.2004, s. 114).

      (4)  Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 248, 16.9.2002, s. 1).

      PRÍLOHA

         „ODDIEL XIII
         SPOLOČNÉ MINIMÁLNE NORMY PRE PRIEMYSELNÚ BEZPEČNOSŤ

                     1.

                     Tento oddiel sa zaoberá bezpečnostnými aspektmi priemyselnej činnosti špecifickými pre rokovanie o zmluvách a zadávanie zmlúv, ktoré zverujú úlohy zahŕňajúce, predpokladajúce a/alebo obsahujúce utajované skutočnosti EÚ, a pre vykonávanie týchto zmlúv priemyselnými alebo inými subjektmi, vrátane poskytnutia alebo sprístupnenia utajovaných skutočností EÚ v rámci procesu verejného obstarávania (obdobie predkladania ponúk a rokovania pred udelením zmluvy).

               VYMEDZENIE POJMOV

                     2.

                     Na účely týchto spoločných minimálnych noriem sa uplatňujú tieto definície:

                                 a)

                                 ‚zmluva podliehajúca utajeniu’: každá zmluva na dodanie výrobkov, vykonanie prác alebo poskytnutie služieb, pričom výkon týchto činností vyžaduje alebo zahŕňa prístup k utajovaným skutočnostiam EÚ alebo ich vytvorenie;

                                 b)

                                 ‚subdodávateľská zmluva podliehajúca utajeniu’: zmluva medzi dodávateľom a iným dodávateľom (t. j. subdodávateľom) o dodaní tovaru, vykonaní prác alebo poskytnutí služieb, ktorej výkon vyžaduje alebo zahŕňa prístup k utajovaným skutočnostiam EÚ alebo ich vytvorenie;

                                 c)

                                 ‚dodávateľ’: fyzická alebo právnická osoba právne spôsobilá uzatvárať zmluvy;

                                 d)

                                 ‚určený bezpečnostný úrad (UBÚ)’: orgán podliehajúci Národnému bezpečnostnému úradu (NBÚ) členského štátu EÚ, ktorý je zodpovedný za oboznamovanie priemyselných alebo iných subjektov s vnútroštátnou politikou vo všetkých oblastiach priemyselnej bezpečnosti a za usmerňovanie a podporu pri jej vykonávaní. Funkcie UBÚ môže vykonávať NBÚ;

                                 e)

                                 ‚bezpečnostná previerka zariadenia (FSC)’: administratívne potvrdenie zo strany NBÚ/UBÚ, že z pohľadu bezpečnosti je zariadenie schopné zabezpečiť primeranú bezpečnostnú ochranu utajovaných skutočností EÚ s osobitným stupňom utajenia a jeho zamestnanci, ktorí požadujú prístup k utajovaným skutočnostiam EÚ, boli bezpečnostne preverení a upovedomení o dôležitých bezpečnostných požiadavkách potrebných pre prístup k utajovaným skutočnostiam EÚ a ich ochranu;

                                 f)

                                 ‚priemyselný alebo iný subjekt’: subjekt, ktorý dodáva tovar, vykonáva práce alebo poskytuje služby; toto môže zahŕňať priemyselné, obchodné, vedecké, výskumné, vzdelávacie alebo rozvojové subjekty alebo subjekty v oblasti služieb;

                                 g)

                                 ‚priemyselná bezpečnosť ’: uplatňovanie ochranných opatrení a postupov na zabránenie, odhalenie a vyriešenie úniku alebo vyzradenia utajovaných skutočností EÚ, s ktorými zaobchádzal dodávateľ alebo subdodávateľ počas rokovaní pred uzavretím zmluvy a v súvislosti so zmluvami uzavretými pred uzavretím zmluvy;

                                 h)

                                 ‚národný bezpečnostný úrad (NBÚ)’: orgán štátnej správy členského štátu EÚ s konečnou zodpovednosťou za ochranu utajovaných skutočností EÚ;

                                 i)

                                 ‚celkový stupeň bezpečnostného utajenia zmluvy’: stanovenie bezpečnostného utajenia celej zmluvy založené na utajení informácií a/alebo materiálu, ktorý bude alebo môže byť vytvorený, poskytnutý alebo sa k nemu bude môcť dostať v rámci každého prvku celkovej zmluvy. Celkový stupeň bezpečnostného utajenia zmluvy nesmie byť nižší než najvyšší stupeň utajenia akéhokoľvek jej prvku, ale môže byť vyšší v dôsledku súhrnného efektu;

                                 j)

                                 ‚kniha bezpečnostných aspektov (SAL)’: súbor osobitných zmluvných podmienok vydaných zmluvným orgánom, ktorý identifikuje bezpečnostné požiadavky alebo prvky vyžadujúce bezpečnostnú ochranu a ktorý tvorí neoddeliteľnú súčasť zmluvy podliehajúcej utajeniu zahŕňajúcej vytvorenie utajovaných skutočností EÚ alebo prístup k nim;

                                 k)

                                 ‚pokyny k bezpečnostnému utajovaniu (SCG)’: dokument, ktorý opisuje prvky programu alebo zmluvy, ktoré sú utajené, pričom uvádza uplatniteľné stupne bezpečnostného utajenia. SCG sa môžu v priebehu programu alebo zmluvy rozšíriť a stupeň utajenia prvkov informácií sa môže zmeniť alebo znížiť. SCG musia byť súčasťou SAL.

               ORGANIZÁCIA

                     3.

                     Generálny sekretariát Rady (GSR) môže zmluvne zveriť úlohy zahŕňajúce, predpokladajúce a/alebo obsahujúce utajované skutočnosti EÚ priemyselným alebo iným subjektom registrovaným v členskom štáte.

                     4.

                     GSR zabezpečí, že pri zadávaní zmluvy podliehajúcej utajeniu sú splnené všetky požiadavky vyplývajúce z uvedených minimálnych noriem.

                     5.

                     Každý členský štát zabezpečí, aby jeho NBÚ mal vhodné štruktúry na uplatňovanie týchto minimálnych noriem na priemyselnú bezpečnosť. Tieto štruktúry môžu zahŕňať jeden alebo viacero UBÚ.

                     6.

                     Konečnú zodpovednosť za ochranu utajovaných skutočností EÚ v rámci priemyselných alebo iných subjektov má ich vedenie.

                     7.

                     Keď je zadaná zmluva alebo subdodávateľská zmluva, ktorá spadá do pôsobnosti týchto minimálnych noriem, GSR a/alebo prípadne NBÚ/UBÚ bezodkladne informuje NBÚ/UBÚ členského štátu, v ktorom je dodávateľ alebo subdodávateľ registrovaný.

               ZMLUVY PODLIEHAJÚCE UTAJENIU

                     8.

                     Bezpečnostné utajenie zmlúv podliehajúcich utajeniu musí zohľadňovať tieto zásady:

                                 a)

                                 GSR určí podľa potreby aspekty zmluvy, ktoré vyžadujú ochranu a následné bezpečnostné utajenie; musí pri tom zohľadniť pôvodné bezpečnostné utajenie, ktoré pôvodca pridelil informáciám vytvoreným pred udelením zmluvy;

                                 b)

                                 celkový stupeň utajenia zmluvy nesmie byť nižší ako najvyššia úroveň utajenia ktoréhokoľvek z jej prvkov;

                                 c)

                                 utajované skutočnosti EÚ, ktoré vznikli počas zmluvných činností, sú utajované v súlade s SCG;

                                 d)

                                 GSR je, ak je to vhodné, zodpovedný za zmenu celkového stupňa utajenia zmluvy alebo bezpečnostného utajenia ktoréhokoľvek z jej prvkov, pričom spolupracuje s pôvodcom a informuje všetky zainteresované strany;

                                 e)

                                 utajené skutočnosti sprístupnené dodávateľovi alebo subdodávateľovi alebo vytvorené v rámci zmluvnej činnosti nesmú byť použité na iné účely než tie, ktoré sú vymedzené zmluvou podliehajúcou utajeniu, a nesmú byť sprístupnené tretím stranám bez predchádzajúceho písomného súhlasu pôvodcu.

                     9.

                     NBÚ/UBÚ členských štátov sú zodpovedné za zabezpečenie toho, že dodávatelia a subdodávatelia, ktorým boli zadané zmluvy podliehajúce utajeniu zahŕňajúce informácie označené ako CONFIDENTIEL UE alebo SECRET UE, prijmú všetky kroky potrebné na ochranu takýchto utajovaných skutočností EÚ, ktoré im boli vydané alebo boli nimi vytvorené pri výkone zmluvy podliehajúcej utajeniu v súlade s vnútroštátnymi zákonmi a inými právnymi predpismi. Nedodržiavanie bezpečnostných požiadaviek môže viesť k ukončeniu zmluvy.

                     10.

                     Všetky priemyselné alebo iné subjekty, ktoré sú stranami zmlúv podliehajúcich utajeniu, ktoré zahŕňajú prístup k skutočnostiam so stupňom utajenia CONFIDENTIEL UE alebo SECRET UE, musia byť držiteľmi národnej FSC. FSC vydáva NBÚ/UBÚ členského štátu s cieľom potvrdiť, že zariadenie je schopné zabezpečiť a poskytnúť adekvátnu bezpečnostnú ochranu utajovaných skutočností EÚ do vhodného stupňa utajenia.

                     11.

                     NBÚ/UBÚ je zodpovedný za vydanie osobnej bezpečnostnej previerky (OBP) v súlade s vnútroštátnymi právnymi predpismi pre všetky osoby, ktoré sú zamestnané v priemyselných alebo iných subjektoch registrovaných v danom členskom štáte a ktorých funkcia vyžaduje prístup k skutočnostiam EÚ so stupňom utajenia CONFIDENTIEL UE alebo SECRET UE v prípade zmluvy podliehajúcej utajeniu.

                     12.

                     Zmluvy podliehajúce utajeniu musia zahŕňať SAL, ako je vymedzená v bode 2 písm. j). SAL musí obsahovať SCG.

                     13.

                     Pred začatím rokovaní o zmluve podliehajúcej utajeniu sa GSR spojí s NBÚ/UBÚ členských štátov, v ktorých sú dotknuté priemyselné alebo iné subjekty registrované, s cieľom získať potvrdenie, že sú držiteľmi platnej FSC zodpovedajúcej stupňu bezpečnostného utajenia zmluvy.

                     14.

                     Verejný obstarávateľ nesmie uzavrieť zmluvu podliehajúcu utajeniu s víťazom verejnej súťaže predtým, ako tento získa platné osvedčenie FSC.

                     15.

                     Pokiaľ vnútroštátne zákony a iné právne predpisy členského štátu nestanovujú inak, FSC sa nevyžaduje pre zmluvy, ktoré zahŕňajú skutočnosti so stupňom utajenia RESTREINT UE.

                     16.

                     V prípade ponúk na zmluvy podliehajúce utajeniu musí výzva obsahovať ustanovenie, že predkladateľ ponuky, ktorý nepredloží ponuku alebo nie je vybratý, bude povinný vrátiť všetky dokumenty v stanovenej časovej lehote.

                     17.

                     Môže dôjsť k situácii, že dodávateľ bude musieť rokovať so subdodávateľmi na rôznych úrovniach o subdodávateľských zmluvách podliehajúcich utajeniu. Dodávateľ je zodpovedný za zabezpečenie toho, aby boli všetky subdodávateľské činnosti realizované v súlade so spoločnými minimálnymi normami stanovenými v tomto oddiele. Dodávateľ však nesmie postúpiť utajované skutočnosti alebo materiály EÚ subdodávateľovi bez predchádzajúceho písomného súhlasu pôvodcu.

                     18.

                     Podmienky, za ktorých môže dodávateľ uzatvárať subdodávateľské vzťahy, musia byť definované vo verejnej súťaži a v zmluve. So subjektami registrovanými v štáte, ktorý nie je členským štátom EÚ, sa nemôže uzavierať žiadna subdodávateľská zmluva bez výslovného písomného povolenia GSR.

                     19.

                     Počas celého trvania zmluvy bude príslušný NBÚ/UBÚ v spolupráci s GSR sledovať súlad so všetkými jej bezpečnostnými ustanoveniami. Oznamovanie bezpečnostných udalostí sa vykonáva v súlade s ustanoveniami uvedenými v oddieli X časti II týchto bezpečnostných nariadení. Zmena alebo odobratie FSC sa bezodkladne oznamuje GSR a všetkým ostatným NBÚ/UBÚ, ktorým bola oznámená.

                     20.

                     Skončenie zmluvy podliehajúcej utajeniu alebo subdodávateľskej zmluvy podliehajúcej utajeniu oznámi GSR a/alebo prípadne NBÚ/UBÚ bezodkladne NBÚ/UBÚ členského štátu, v ktorom je dodávateľ alebo subdodávateľ registrovaný.

                     21.

                     Po vypovedaní alebo skončení zmluvy podliehajúcej utajeniu alebo subdodávateľskej zmluvy podliehajúcej utajeniu dodávatelia a subdodávatelia naďalej dodržiavajú spoločné minimálne normy stanovené v tomto oddiele a dôvernosť utajovaných skutočností.

                     22.

                     Osobitné ustanovenia pre likvidáciu utajovaných skutočností po skončení zmluvy sa stanovia v SAL alebo v iných príslušných ustanoveniach bezpečnostných nariadení.

               NÁVŠTEVY

                     23.

                     Návštevy zamestnancov GSR priemyselných alebo iných subjektov, ktoré sú zmluvnou stranou zmlúv podliehajúcich utajeniu EÚ, v členských štátoch sa musia pripraviť v spolupráci s dotknutým NBÚ/UBÚ. Návštevy zamestnancov priemyselných alebo iných subjektov v rámci zmlúv podliehajúcich utajeniu EÚ sa musia pripraviť v spolupráci medzi dotknutými NBÚ/UBÚ. NBÚ/UBÚ, ktorých sa zmluva podliehajúca utajeniu EÚ týka, sa však môžu dohodnúť na postupe, pri ktorom sa návštevy zamestnancov priemyselných alebo iných subjektov môžu pripravovať priamo.

               ODOVZDÁVANIE A PREPRAVA UTAJOVANÝCH SKUTOČNOSTÍ EÚ

                     24.

                     Pokiaľ ide o odovzdávanie utajovaných skutočností EÚ, uplatňujú sa ustanovenia kapitoly II oddielu VII časti II a prípadne oddielu XI bezpečnostných nariadení. S cieľom doplniť tieto ustanovenia sa budú uplatňovať akékoľvek existujúce platné postupy medzi členskými štátmi.

                     25.

                     Medzinárodná preprava utajovaného materiálu EÚ týkajúceho sa zmlúv podliehajúcich utajeniu sa vykonáva v súlade s vnútroštátnymi postupmi členských štátov. Pri preskúmaní bezpečnostných opatrení medzinárodnej prepravy sa uplatnia tieto zásady:

                                 a)

                                 bezpečnosť je zabezpečená vo všetkých etapách prepravy a za všetkých okolností, od miesta pôvodu do miesta konečného určenia;

                                 b)

                                 úroveň ochrany zásielky je stanovená najvyšším stupňom utajenia materiálu v nej obsiahnutého;

                                 c)

                                 pre spoločnosti realizujúce prepravu sa v prípade potreby vykoná FSC. V takýchto prípadoch sa zamestnanci pracujúci so zásielkou podrobia previerke v súlade so spoločnými minimálnymi normami stanovenými v tomto oddiele;

                                 d)

                                 cesty sa vykonávajú priamo z miesta pôvodu do miesta určenia a uskutočňujú sa v čo najkratšom možnom čase;

                                 e)

                                 ak je to možné, cesta by mala prechádzať cez územia členských štátov EÚ. Cesty cez štáty, ktoré nie sú členmi EÚ, sa realizujú len v prípade, ak s nimi súhlasia NBÚ/UBÚ štátov odosielateľa a príjemcu;

                                 f)

                                 pred akýmkoľvek presunom utajovaného materiálu EÚ odosielateľ vypracuje plán prepravy a schváli ho dotknutý NBÚ/UBÚ.“